ai4bharat/Pralekha huggingface dataset:
गृह आणि शहरी व्यवहार मंत्रालय
स्वच्छ भारत मिशन  2.0 साठी सामाजिक दायित्व
नवी दिल्ली, 3 एप्रिल 2023
स्वच्छ भारत मिशन - शहरी  चा प्रारंभ ऑक्टोबर 2014 मध्ये करण्यात आला आहे. याचा उद्देश शहरी भाग उघड्यावर शौचास बसण्यापासून मुक्त कर हा आहे. तसेच सर्व महापालिकांनी घन कच-याचे शास्त्रीय पद्धतीने व्यवस्थापन यंत्रणा कार्यान्वित करावी, हा आहे. एसबीएम-यू मोहिमेने साधलेल्या प्रगतीनंतरचा टप्पा म्हणजे एसबीएम-यू 2.0 सुरू करण्यात आला आहे. या टप्प्यामध्ये वैयक्तिक, घरामध्ये असलेली शौचालये, सार्वजनिक शौचालये बांधणे, उपयोगात आणलेल्या पाण्याचे व्यवस्थापन, घनकचरा व्यवस्थापन करणे, माहिती, शिक्षण संपर्क यंत्रणा निर्माण तसेच वर्तनामध्ये बदल घडवून आणणे, क्षमता निर्मिती, कौशल्य विकास आणि ज्ञान, माहितीचे व्यवस्थापन अशा कामांसाठी केंद्र सरकारकडून निधी जारी केला जातो.
अमृतद्वारे निर्माण केलेल्या कामांना वेगाने पुढे नेण्यासाठी, ‘अमृत 2.0’ ही मोहीम ऑक्टोबर 2021 मध्ये सुरू करण्यात आली आहे. या अभियानाचा उद्देश मोठ्या प्रमाणावर पायाभूत सुविधा प्रकल्प आणि सुधारणा कामे हाती घेऊन शहरी भागात राहणा-या सर्व नागरिकांना जीवन सुलभता प्रदान करणे हा आहे. राज्य जल कृती आराखड्यांमध्ये 1,29,636 कोटी रूपये खर्चाच्या 6,527 प्रकल्पांच्या कामांचा आत्तापर्यंत समावेश झाला आहे. हा निधी गृहनिर्माण आणि शहरी व्यवहार मंत्रालयाच्या सर्वोच्च समितीने मंजूर केला आहे.
एसबीएम 2.0 आणि अमृतअमृत 2.0 योजनांना दि. 1 ऑक्टोबर, 2021 पासून देशातील सर्व शहरी भागात प्रारंभ झाला आहे. या मोहिमेसाठी एकूण खर्चाचा आराखडा अनुक्रमे 1,41,600 कोटी रूपये आणि 2,77,000 कोटी रूपये आहे. यामध्ये केंद्राचा हिस्साही समाविष्ट आहे. तसेच या दोन योजनांतर्गत कंपनी सामाजिक दायित्व  निधीचे तपशील ठेवण्यासाठी कोणतीही तरतूद नाही.
अशी माहिती गृहनिर्माण आणि शहरी व्यवहार राज्यमंत्री कौशल किशोर यांनी आज राज्यसभेत एका लेखी उत्तरामध्ये दिली.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
युवा व्यवहार आणि क्रीडा मंत्रालय
भारतातील विकासविषयक राजकारणासाठी नागरिकांचा सहभाग कसा महत्वाचा आहे, यावर पुण्यामधील Y20 सल्लामसलत बैठकीतील या विषयावरील सत्रात विचारमंथन
पुणे, 11 मार्च 2023
सिम्बायोसिस इंटरनॅशनल , लव्हाळे पुणे येथे Y20 सल्लामसलत बैठकीत विकासविषयक राजकारण या विषयावरील आजच्या दिवसाच्या पाचव्या सत्रात, पॅनेलच्या सदस्यांनी भारतातील विकासविषयक राजकारणसाठी नागरिकांचा सहभाग कसा महत्त्वाचा आहे, यावर भर दिला.
नोकरशाही आणि नागरिक यांच्यातील अंतर कमी करण्याच्या गरजेवर पॅनेलच्या सदस्यांनी भर दिला. याबरोबरच “सस्टेनेबल अल्टरनेटिव्ह टू अफोर्डेबल ट्रान्सपोर्टेशन” , अर्थात, किफायतशीर वाहतुकीसाठीचा शाश्वत पर्याय, आणि सरकारद्वारे त्याची अंमलबजावणी कशी केली जाते यावर ही चर्चा झाली
विकासाचे राजकारण गुंतागुंतीचे असून त्यासाठी शांतता आणि समन्वय आवश्यक असल्याचे सहभागी वक्त्यांनी निदर्शनास आणून दिले. सलोखा शांतता सुनिश्चित करतो, हे जाणून घेणे महत्वाचे आहे. G20 संघटनेला आंबेडकरांनी दाखवलेला शांततेचा मार्ग आणि समानतेची आवश्यकता आहे, ज्यामुळे सामाजिक आणि आर्थिक विकास साधायला मदत होईल असे मत वक्त्यांनी नोंदवले.
धोरणकर्ते जे प्रकल्प, धोरणे घेऊन येतात, त्याची अंमलबजावणी केवळ त्यांच्यावर नव्हे, तर भागधारकांच्या सहभागावर अवलंबून असते, यावर ओमान सल्तनत इथल्या खिमजी रामदास एलएलसी चे संचालक, कैरवी खिमजी यांनी भर दिला. कोणतेही धोरण बनवताना नागरिकांना विश्वासात घेतल्याशिवाय, अथवा त्यांच्या समाधानाशिवाय त्याची अमलबजावणी अशक्य असतो.
शिक्षक होण्यासाठी विशिष्ट पात्रता असणे आवश्यक असते, त्याचप्रमाणे निवडणुकीला उभे राहण्यासाठी राजकारण्यांसाठी देखील विशिष्ट स्तरावरील पात्रतेचे निकष आणि दर्जा का असू नये, असा प्रश्न या चर्चेदरम्यान उपस्थित करण्यात आला.
कैरवी म्हणाले की ज्या लोकांकडे निर्णय घेण्याची ताकद आहे त्यांनी अनुभव संपन्न असायला हवे, आणि त्यांच्यामध्ये इतरांना समजून घेण्याची, तसेच धोरणांचे केवळ नियोजन नव्हे, तर त्याची अंमलबजावणी देखील करण्याची क्षमता हवी.
साधन संपत्तीचे समान वाटप आणि त्याची सर्वांसाठी सहज उपलब्धता, नागरिकांची समज आणि सहभागा द्वारे विकासाच्या राजकारणावर लक्ष केंद्रित करणे आणि धोरणे बनवताना, त्याच्या लाभार्थींचा विचार करणे आणि त्यांच्यामध्ये जागरुकता निर्माण करणे, हे या सत्राचे ठळक मुद्दे होते.PIB Mumbai | JPS/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
युवा व्यवहार आणि क्रीडा मंत्रालय
केंद्रीय मंत्री धर्मेंद्र प्रधान आणि अनुराग ठाकूर उद्या युवा संवाद “इंडिया@2047” ला संबोधित करणार
नवी दिल्ली, 11 ऑगस्ट 2022
केंद्रीय शिक्षण मंत्री आणि कौशल्य विकास व उद्योजकता मंत्री धर्मेंद्र प्रधान आणि केंद्रीय युवा व्यवहार व क्रीडा मंत्री अनुराग ठाकूर 12 ऑगस्ट रोजी आकाशवाणी रंग भवन, नवी दिल्ली येथे आयोजित युवा संवाद “इंडिया@2047” ला संबोधित करतील. राज्यमंत्री निसिथ प्रामाणिक देखील या कार्यक्रमाला उपस्थित राहतील. राष्ट्रीय युवा पुरस्कार विजेते आणि युवा प्रतिनिधींसह सुमारे 400 युवा, ज्यांना युवा व्यवहार आणि क्रीडा मंत्रालयाकडून आंतरराष्ट्रीय युवा प्रतिनिधी मंडळाचा भाग म्हणून भारताचे प्रतिनिधित्व करण्यासाठी विविध देशांमध्ये पाठवले गेले, ते या कार्यक्रमात सहभागी होतील.
पंतप्रधान नरेंद्र मोदी यांचे प्रोत्साहन आणि मार्गदर्शनाखाली भारत, स्वातंत्र्याचा अमृत महोत्सव @ स्वातंत्र्याचे 75 वे वर्ष आणि देशाच्या जनतेचा आणि तिच्या कर्तृत्वाचा गौरवशाली इतिहास साजरा करत आहे. स्वातंत्र्याच्या अमृत महोत्सवाचा भाग म्हणून 8 -14 ऑगस्ट, 2022 हा आयकॉनिक सप्ताह युवा व्यवहार आणि क्रीडा मंत्रालयाला देण्यात आला आहे.
हा कार्यक्रम यामध्ये सहभागी होणार्या तरुणांना विविध राष्ट्रीय आणि आंतरराष्ट्रीय घडामोडींवर आपले विचार व्यक्त करण्याची संधी देईल. त्याशिवाय, हा कार्यक्रम त्यांना एकमेकांशी जोडले जाण्यास आणि विचारांचे आदान-प्रदान करायला व्यासपीठ उपलब्ध करून देईल.
“युवा संवाद” समारंभात प्रेरणा देणारे वक्ते/युवा आयकॉन देखील उपस्थित राहतील आणि पुनरुत्थानशील भारतासाठीच्या त्यांच्या दृष्टिकोनाबाबत युवकांशी संवाद साधतील, जे तरुणांचे मनोबल मोठ्या प्रमाणात वाढवेल आणि त्यांना राष्ट्र उभारणीसाठी आपली सेवा द्यायला जोमाने पुढे यायला प्रेरित करेल.
S.Kulkarni/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
लडाखचे नायब राज्यपाल ब्रिगेडियर बी. डी. मिश्रा यांनी घेतली पंतप्रधानांची भेट
नवी दिल्ली, 13 मार्च 2023
लडाखचे नायब राज्यपाल ब्रिगेडियर बी. डी. मिश्रा यांनी आज नवी दिल्ली येथे पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्वीट केले आहेः
"लडाखचे नायब राज्यपाल ब्रिगेडियर बी. डी. मिश्रा यांनी पंतप्रधान@narendramodi यांची भेट घेतली."
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
विडी वळणाऱ्या कामगारांसाठी कौशल्य विकास प्रशिक्षण
नवी दिल्ली, 1 ऑगस्ट 2018
विडी कामगार आणि त्यांच्यावर अवलंबून असणाऱ्यांना पर्यायी रोजगार उपलब्ध व्हावा यासाठी श्रम आणि रोजगार मंत्रालयाने कौशल्य विकास मंत्रालयाच्या माध्यमातून कौशल्य विकास कार्यक्रम हाती घेतला आहे. या कामगारांना आणि त्यांच्या कुटुंबियांना उत्पन्न वाढीसाठी आणखी एक पर्याय उपलब्ध करुन देण्याच्या हेतूने हा कार्यक्रम राबविला जात आहे. त्या अंतर्गत डिसेंबर 2017 पर्यंत महाराष्ट्रात नागपूर येथील नोंदणीकृत 1,82,359 विडी कामगारांपैकी 63 कामगारांनी तर 2018 या वर्षात आत्तापर्यंत 238 अशा एकूण 301 जणांनी या प्रशिक्षणाचा लाभ घेतला आहे.
श्रम आणि रोजगार राज्यमंत्री  संतोष कुमार गंगवार यांनी आज राज्यसभेत एका लेखी प्रश्नाच्या उत्तरात ही माहिती दिली.
B.Gokhale/M.Pange/P.Malandkar
(Visitor Counter : 49
संरक्षण मंत्रालय
जमिनीवरून हवेत मारा करणाऱ्या कमी पल्ल्याच्या व्हर्टिकल लॉन्च क्षेपणास्त्राची ओदीशाच्या किनारपट्टीवरून डीआरडीओ आणि भारतीय नौदलाने घेतलेली चाचणी यशस्वी
ओदिशाच्या किनाऱ्याजवळ चांदीपूर येथील एकात्मिक चाचणी केंद्रातून  संरक्षण संशोधन आणि विकास संस्था  आणि भारतीय नौदलाने, 24 जून 2022 रोजी भारतीय नौदलाच्या जहाजातून, जमिनीवरून हवेत मारा करणाऱ्या कमी पल्ल्याच्या व्हर्टिकल लॉन्च क्षेपणास्त्राची  घेतलेली चाचणी यशस्वी झाली. व्हीएल-एसआरएसएएम, हे क्षेपणास्त्र जहाजातून चालवली जाणारी एक शस्त्र प्रणाली आहे ,जवळच्या पल्ल्यातील सागरी धोक्यासह विविध हवाई धोक्यांना नष्ट करण्याची क्षमता या प्रणालीत आहे.रडारवर दिसू नये अशी यंत्रणा असलेल्या हवाई धोक्यांचाही यात समावेश आहे.
या क्षेपणास्त्र प्रणालीच्या प्रक्षेपणादरम्यान ,हवाई धोका म्हणून सोडण्यात आलेल्या एका अतिजलद विमान प्रतिकृतीचा या क्षेपणास्त्र प्रणालीने यशस्वरीत्या वेध घेतला.
चांदीपूर येथील एकात्मिक चाचणी केंद्राद्वारे तैनात केलेल्या अनेक मार्ग निरीक्षण साधनांचा वापर करून निकोप स्थिती मापदंडांसह प्रक्षेपकाच्या उड्डाण मार्गाचे परीक्षण करण्यात आले. डीआरडीओ आणि भारतीय नौदलाच्या वरिष्ठ अधिकाऱ्यांकडून चाचणी प्रक्षेपणाचे निरीक्षण करण्यात आले.
या यशस्वी प्रक्षेपण चाचणीसाठी संरक्षण मंत्री राजनाथ सिंह यांनी डीआरडीओ , भारतीय नौदल आणि उद्योगांचे अभिनंदन केले आहे. या प्रणालीने एक कवच प्रदान केले असून ते हवाई धोक्यांपासून भारतीय नौदलाच्या जहाजांची संरक्षण क्षमता आणखी वाढवेल, असे ते म्हणाले.
नौदल प्रमुख अॅडमिरल आर हरी कुमार यांनी ,व्हीएल-एसआरएसएएमच्या यशस्वी प्रक्षेपण चाचणीबद्दल भारतीय नौदल आणि डीआरडीओची प्रशंसा केली आहे आणि ही स्वदेशी क्षेपणास्त्र प्रणाली विकसित केल्यामुळे भारतीय नौदलाची संरक्षणात्मक क्षमता आणखी बळकट होईल, असे त्यांनी सांगितले.
संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी सतीश रेड्डी यांनी यशस्वी प्रक्षेपण चाचणीत सहभागी चमूची प्रशंसा केली. या चाचणीने भारतीय नौदलाच्या जहाजांवर स्वदेशी शस्त्र प्रणालीचे एकीकरण सिद्ध केले आहे, असे त्यांनी सांगितले. हे भारतीय नौदलाचे बळ अधिकाधिक वाढवणारे ठरेल आणि पंतप्रधान नरेंद्र मोदी यांच्या ‘आत्मनिर्भर भारत’ या संकल्पनेच्या दिशेने आणखी एक मैलाचा दगड ठरेल, असे ते म्हणाले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 10 ऑगस्ट 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात भारतामध्ये 28,204 नवीन रुग्णांची नोंद, गेल्या 147 दिवसांतील सर्वात कमी रुग्णांची नोंद
भारतातील सध्याची उपचाराधीन रुग्णांची संख्या 3,88,508; गेल्या 139 दिवसांतील सर्वात कमी रुग्णसंख्या
उपचाराधीन रुग्ण, एकूण रुग्णसंख्येच्या 1.21%; मार्च 2020 पासून सर्वात कमी
सध्याचा रुग्ण बरे होण्याचा दर 97.45% असून आतापर्यंतचा हा सर्वात अधिक कोविडमुक्तीचा दर आहे
देशभरात आतापर्यंत 3,11,80,968 रुग्ण कोविडमुक्त झाले
गेल्या 24 तासांमध्ये 41,511 रुग्ण कोविडमुक्त झाले
देशव्यापी लसीकरण मोहिमेअंतर्गत आतापर्यंत 51.45 कोटी लसींच्या मात्रा देण्यात आल्या
साप्ताहिक पॉझिटिव्हिटी दर 5% पेक्षा कमी असून हा दर सध्या 2.36%
दैनंदिन पॉझिटिव्हिटी दर 1.87% असून, हा दर गेल्या 15 दिवसांपासून 3% पेक्षा कमी
चाचणी क्षमतेमध्ये उल्लेखनीय वाढ - एकूण 48.32 कोटी चाचण्या करण्यात आल्या आहेत
इतर अपडेट्स :
केंद्र सरकारने आतापर्यंत 52.56  कोटींपेक्षा जास्त लसींच्या मात्रा राज्ये/ केंद्रशासित प्रदेशांना सर्व स्रोतांच्या माध्यमातून उपलब्ध केल्या आहेत. 48,43,100 लसींच्या मात्रा पुरवठा प्रक्रियेत आहेत. आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 51,09,58,562 मात्रा वापरल्या गेल्या आहेत. राज्ये/केंद्रशासित प्रदेश आणि खाजगी रुग्णालयांकडे अजूनही 2.07  कोटींपेक्षा अधिक मात्रांचा साठा उपलब्ध आहे.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
मंत्रिमंडळ
भारताच्या भारतीय वैद्यकीय संशोधन परिषद आणि युकेच्या ऑक्सफर्ड विद्यापीठ यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 9 मार्च 2022
भारतीय वैद्यकीय संशोधन परिषद  आणि यूकेच्या ऑक्सफर्ड विद्यापीठ यांच्यात नोव्हेंबर 2021 मध्ये नियम 7  आणि भारत सरकारच्या द्वितीय अनुसूची  नियम 1961 नुसार झालेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला माहिती देण्यात आली.
सामंजस्य कराराची उद्दिष्टे:
भारतीय शास्त्रज्ञ आणि संशोधकांसाठी क्षमता बांधणी करणे, आंतरराष्ट्रीय मानके आणि नियामक आवश्यकतांशी सुसंगत माहितीचे संकलन, स्वतःच्या निधीचा वापर करून क्षमता विकासासाठी प्रादेशिक केंद्र बनण्याच्या दिशेने भारताचा विकास आणि समान न्याय तसेच सार्वभौमत्वाच्या तत्त्वांचे पालन करणे, आयसीएमआरमध्ये परिणाम साध्य करण्यासाठी आयडीडीओ सचिवालयाच्या कालबद्ध सहकार्याने संयुक्तपणे निधी उभारणे आणि समान न्याय आणि पारदर्शकतेसह माहिती  तसेच कौशल्य सामायिकरण या पलीकडील भागीदारी निर्माण करणे ही या सामंजस्य करारांतर्गतची उद्दिष्टे आहेत.
दोन्ही पक्षांनी निर्मूलन टप्प्यातील तीन कीटकजन्य आजारांबाबत  आणि नव्या संक्रमणाबाबत विचारांची देवाणघेवाण करण्याचे मान्य केले आहे.
डेटा व्यवस्थापन, डेटा दस्तऐवजीकरण, डेटा सामायिक करणे, न्याय्य प्रशासन चौकट विकसित करणे, संशोधन कार्यक्रमांवरील सहकार्यासाठी संधी शोधणे आणि क्षमता बळकटीकरण, संशोधन अभ्यासकांची देवाणघेवाण, डेटा व्यवस्थापन आणि सांख्यिकीय विश्लेषण यावर तीन वर्षांची कार्य योजना विकसित करणे यासाठी सर्वोत्तम पाठींबा दिला जाईल.
आर्थिक परिणाम:
या सामंजस्य कराराद्वारे परिकल्पित केलेल्या सहकार्याच्या संबंधात प्रत्येक पक्ष स्वतःचा खर्च उचलतील. जर नंतर पक्षांनी या सामंजस्य कराराद्वारे ठरवलेल्या कामापैकी एका घटकाकरता निधी सुरक्षित केला आणि त्या निधीचा काही भाग इतर पक्षांना पाठवायचा असेल तर, संबंधित कार्याच्या नियंत्रणासाठी अतिरिक्त करार अंमलात आणला जाईल.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
बंगळुरू येथे 22 ते 25 फेब्रुवारी 2023 दरम्यान जी- 20 अर्थमंत्री आणि सेंट्रल बँक गव्हर्नर यांची पहिली तर जी - 20 वित्त आणि सेंट्रल बँक डेप्युटीज यांची दुसरी बैठक होणार
भारताच्या अध्यक्ष पदाच्या कार्यकाळातील, जी- 20 सदस्य राष्ट्रांच्या अर्थमंत्र्यांची आणि सेंट्रल बँक गव्हर्नर  यांची पहिली बैठक 24 ते 25 फेब्रुवारी 2023 दरम्यान कर्नाटक मधील बेंगळुरू येथे होणार आहे. केंद्रीय अर्थमंत्री निर्मला सीतारामन आणि भारतीय रिझर्व्ह बँकेचे गव्हर्नर डॉ. शक्तिकांत दास संयुक्तपणे या बैठकीच्या अध्यक्षस्थानी असतील.
ही बैठक 22 फेब्रुवारी 2023 रोजी, जी- 20 वित्त आणि सेंट्रल बँक डेप्युटीज  यांच्या बैठकीपूर्वी होईल. या बैठकीचे सह-अध्यक्ष आर्थिक व्यवहार विभागाचे सचिव अजय सेठ आणि भारतीय रिझर्व्ह बँकेचे डेप्युटी गव्हर्नर डॉ. मायकल डी. पात्रा हे असतील.
केंद्रीय माहिती आणि प्रसारण, युवा व्यवहार तसेच क्रीडा मंत्री अनुराग ठाकूर, जी- 20 वित्त आणि सेंट्रल बँक डेप्युटीज यांच्या बैठकीचे उद्घाटन करतील.
जी- 20 च्या भारतीय अध्यक्षतेखालील कार्यकाळातील पहिल्या जी - 20 अर्थमंत्री आणि सेंट्रल बँक गव्हर्नर यांच्या बैठकीत, जी- 20 सदस्य राष्ट्रांचे अर्थमंत्री, सेंट्रल बँकेंचे गव्हर्नर, आमंत्रित सदस्य आणि आंतरराष्ट्रीय संस्थांचे प्रमुख सहभागी होणार आहेत. एकूण 72 शिष्टमंडळे या बैठकीला उपस्थित राहणार आहेत.
महत्त्वपूर्ण जागतिक आर्थिक समस्यांचे निराकरण करण्यासाठी व्यावहारिक आणि अर्थपूर्ण दृष्टीकोनांवर सदस्य राष्ट्रांचे अर्थ मंत्री आणि सेंट्रल बँकेंचे गव्हर्नर यांच्यात विचारांची अर्थपूर्ण देवाणघेवाण होऊ शकेल, अशा रीतीने भारताच्या अध्यक्षतेखालील या बैठकीची विषयपत्रिका तयार करण्यात आली आहे.
24 आणि 25 फेब्रुवारी दरम्यान होणाऱ्या तीन सत्रात बैठक होणार असून 21 व्या शतकातील सामायिक जागतिक आव्हानांना सामोरे जाण्यासाठी बहुपक्षीय विकास बँकांना बळकट करणे, लवचिक, सर्वसमावेशक आणि शाश्वत 'उद्याच्या शहरांसाठी' वित्तपुरवठा, आर्थिक समावेशन आणि उत्पादकता वाढीसाठी डिजिटल सार्वजनिक पायाभूत सुविधांचा लाभ घेणे या मुद्यांवर चर्चा केली जाईल. या सत्रांमध्ये जागतिक अर्थव्यवस्था, जागतिक आरोग्य आणि आंतरराष्ट्रीय कर आकारणीशी संबंधित समस्यांबाबत देखील चर्चा होणार आहे.
2023 मध्ये जी - 20 फायनान्स ट्रॅकच्या विविध कार्यप्रवाहांसाठी स्पष्ट आदेश प्रदान करण्याच्या उद्देशाने जी - 20 अर्थमंत्री आणि सेंट्रल बँक गव्हर्नर बैठकीतील चर्चा होणार आहे.
या बैठकांसोबतच, उपस्थित मंत्री, राज्यपाल, प्रतिनिधी आणि इतर प्रतिनिधींसाठी डिजिटल सार्वजनिक पायाभूत सुविधा, क्रिप्टो मालमत्तेवरील धोरणात्मक दृष्टीकोन आणि सीमा पार देयकांमध्ये राष्ट्रीय देयक प्रणालीची भूमिका यासारख्या विषयांवर इतर अनेक कार्यक्रम आयोजित करण्यात आले आहेत.
अर्थमंत्री, सेंट्रल बँकेचे गव्हर्नर आणि त्यांच्या प्रतिनिधी मंडळांसाठी रात्री भोज पर संवाद आणि विशेष सांस्कृतिक कार्यक्रम देखील आयोजित केले जाणार आहेत. हे कार्यक्रम भारतातील विविध पाककृती आणि संस्कृतीचा उपस्थितांना परिचय करून देतील.
वॉक द टॉक: पॉलिसी इन ॲक्शन नावाचा एक विशेष कार्यक्रम देखील आयोजित केला जात आहे. या कार्यक्रमा दरम्यान मंत्री आणि गव्हर्नर भारतीय विज्ञान संस्थेला भेट देतील तसेच जी-20 सदस्य देशांसमोरील काही आव्हानांवर लोकांना परवडतील असे उपाय शोधण्याचे काम करणाऱ्या काही तंत्रज्ञान- नवोन्मेषक आणि उद्योजकांशी संवाद साधतील.
26 फेब्रुवारी रोजी प्रतिनिधींना कर्नाटकातील निसर्गरम्य ठिकाणांचा आनंद घेण्याची संधी देण्यासाठी सहलीचे पर्याय उपलब्ध करून देण्यात आले आहेत.
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
उपराष्ट्रपती कार्यालय
उपराष्ट्र्पतींनी तरुणांना नोकरी शोधण्याऐवजी रोजगारनिर्मिती करण्याचे केले आवाहन
नवी दिल्ली, 17 जानेवारी 2021
माजी राष्ट्रपती डॉ. ए जे जे अब्दुल कलाम यांच्यावरील तामिळ पुस्तकाचे चेन्नईच्या राजभवनात केले प्रकाशन भारताचे उपराष्ट्रपती वेंकैया नायडू यांनी भारताची विकास गाथा लिहिण्यासाठी तरुणांना आघाडीवर राहण्याचे आवाहन केले. त्यांनी आज चेन्नईच्या राजभवनात माजी राष्ट्रपती डॉ ए पी जे अब्दुल कलाम यांच्या तामिळ भाषेतील जीवन चरित्राचे प्रकाशन केले. डॉ. कलाम यांची भाची डॉ. एपीजेएम नाझीम मरायकायर आणि सुप्रसिद्ध खगोल वैज्ञानिक डॉ. वाय.एस. राजन यांनी "अब्दुल कलाम- निनाईवुगलुककुमारानामिलाइ" हे पुस्तक लिहिले आहे. तमिळ भाषेत पुस्तक आणल्याबद्दल लेखकांचे कौतुक करताना ते म्हणाले की मातृभाषेत लिखाण हा जनतेपर्यंत पोहोचण्याचा उत्तम मार्ग आहे.
भारताची सर्वात मोठी ताकद म्हणजे इथली मोठी लोकसंख्या आहे, हे लक्षात घेऊन नायडू यांनी कृषी ते उत्पादन या विविध क्षेत्रातील जलदगती प्रगतीसाठी याचा पुरेपूर लाभ घेण्याचे आणि येत्या काही वर्षांत सातत्यपूर्ण विकास दर सुनिश्चित करण्याचे आवाहन केले
माजी राष्ट्रपतींना श्रद्धांजली वाहताना नायडू यांनी डॉ. कलाम यांच्या पुस्तकातून एक पान काढून स्वतःवरच विश्वास ठेवण्याचे आवाहन केले. “त्यांनी नोकरी शोधण्याऐवजी नोकरी-देणारे होण्याची आकांक्षा बाळगायला हवी ,” असे ते पुढे म्हणाले.
प्राथमिक शिक्षणापासूनच शिक्षण हा आनंददायी अनुभव बनवण्यासाठी शिक्षणपद्धती बदलण्याची गरज व्यक्त करताना उपराष्ट्रपती म्हणाले की विद्यार्थ्यांना प्रश्न विचारण्यासाठी आणि चिकित्सात्मक विचार करण्यासाठी प्रोत्साहित केले पाहिजे.
युवा कलावंतांना जागृत करण्याच्या डॉ कलाम यांच्या आवडीची आठवण करून देताना उपराष्ट्रपती म्हणाले की ते नेहमी शाळांना भेट देत असत आणि विद्यार्थ्यांशी संवाद साधत.
माजी राष्ट्रपतींचा समाजाच्या हितासाठी व कल्याणासाठी तंत्रज्ञानाचा वापर करण्यावर ठाम विश्वास होता असे उपराष्ट्र्पती म्हणाले.
ते म्हणाले की डॉ. कलाम यांनी मागे ठेवलेल्या आत्मविश्वासाच्या वारसामुळे शास्त्रज्ञांना आज स्वदेशी लस विकसित करण्यास प्रवृत्त केले आहे. “वैद्यकीय उपकरणांसह माफक प्रमाणात सुरूवात करून आता आपण पीपीई किट्स, एन95 मास्क आणि व्हेंटिलेटर इतर देशांमध्ये निर्यात करत आहोत,” असे उपराष्ट्रपती म्हणाले.
संपूर्ण भाषणासाठी येथे क्लिक कराM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
वाणिज्य आणि उदयोग मंत्रालय
थेट परदेशी गुंतवणूक
नवी दिल्ली, 9 फेब्रुवारी 2022
थेट परदेशी गुंतवणुकीचा  ओघ 2014-15 मध्ये 45.15 अब्ज अमेरिकी डॉलर्सवरून 2020-21 मध्ये 81.97 अब्ज अमेरिकी डॉलर्सपर्यंत वाढला आहे. गेल्या पाच आर्थिक वर्षांमध्ये, भारतामध्ये 339.55 अब्ज अमेरिकी डॉलर्सची थेट परदेशी गुंतवणूक नोंदवण्यात आली आहे. या गुंतवणुकीचे आर्थिक वर्षनिहाय तपशील खालीलप्रमाणे आहेतः
|
|
S. No.
|
|
Financial Year
|
|
Amount of FDI inflows 
|
|
1.
|
|
2016-17
|
|
60.22
|
|
2.
|
|
2017-18
|
|
60.97
|
|
3.
|
|
2018-19
|
|
62.00
|
|
4.
|
|
2019-20
|
|
74.39
|
|
5.
|
|
2020-21
|
|
81.97
थेट परदेशी गुंतवणुकीला प्रोत्साहन देण्यासाठी, सरकारने गुंतवणूकदार-स्नेही धोरण लागू केले असून या धोरणात बहुतांश क्षेत्रं थेट गुंतवणुकीच्या मार्गाने 100% थेट परदेशी गुंतवणुकीसाठी खुली आहेत. भारत गुंतवणूकदारांना आकर्षित करणारे आणि गुंतवणुकदार स्नेही ठिकाण राहील हे सुनिश्चित करण्यासाठी थेट परदेशी गुंतवणुकीसंदर्भातील धोरणाचा सतत आढावा घेतला जातो. मोठे उद्योग समूह, संघटना, उद्योग/गटांचे आणि इतर संस्थांचे प्रतिनिधी यांसारख्या हितधारकांशी सल्लामसलत केल्यानंतर धोरणात बदल केले जातात. सरकारने अलीकडेच अनेक क्षेत्रांमध्ये सुधारणा केल्या आहेत. केवळ गेल्या एका वर्षात, विमा, संरक्षण, पेट्रोलियम आणि नैसर्गिक वायू, दूरसंचार इत्यादी क्षेत्रांमध्ये एफडीआय धोरणामध्ये सुधारणा करण्यात आल्या आहेत.
थेट परदेशी गुंतवणुकीचा ओघ हा देशांतर्गत गुंतवणुकीत वाढ करतो,सर्व क्षेत्रात आणि पूरक उद्योगांमध्ये औद्योगिक विकास आणि रोजगार निर्मितीला चालना देतो. अशा गुंतवणुकीमुळे देशात आंतरराष्ट्रीय सर्वोत्तम पद्धती आणि नवीनतम तंत्रज्ञान यांसारख्या गोष्टी येतात ज्या देशाची एकूण आर्थिक वृद्धी आणि विकास होण्याच्या दृष्टीने, कौशल्य विकास, निर्यात प्रोत्साहन आणि अर्थव्यवस्थेची एकूण स्पर्धात्मकता सुधारण्यासाठी सहाय्यकारी ठरतात.
वाणिज्य आणि उद्योग मंत्रालयाचे राज्यमंत्री सोम प्रकाश यांनी आज लोकसभेत एका लेखी उत्तरात ही माहिती दिली.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 259
उपराष्ट्रपती कार्यालय
महिला समानाधिकारात आडकाठी ठरणारे अडथळे दूर करण्याचे उपराष्ट्रपतींचे आवाहन
तुमचा धर्म आचरणात आणा मात्र इतरांच्या श्रद्धांचा अवमान करू नका- उपराष्ट्रपतींचे आवाहन
नवी दिल्ली, 9 जुलै 2022
देशातील महिला समानाधिकारात आडकाठी ठरणारे अडथळे दूर करण्याचे आवाहन उपराष्ट्रपती एम. व्यंकय्या नायडू यांनी आज केले.
आपली संस्कृती विविध क्षेत्रांमध्ये महिलांच्या समान सहभागाला प्रोत्साहन देत असली तरी, अशी अनेक क्षेत्र आहेत ज्यात महिलांना त्यांच्या पूर्ण क्षमतेची जाणीव व्हायची आहे असे ते म्हणाले.
बंगळुरूमधील माउंट कार्मेल महाविद्यालयाच्या प्लॅटिनम महोत्सवी सोहळ्याचे उद्घाटन उपराष्ट्रपतींनी आज केले. त्यानंतर ते बोलत होते. सरकारच्या सातत्यपूर्ण प्रयत्नांद्वारे महिला शिक्षणाला अधिक प्रोत्साहन देण्याचे आवाहन त्यांनी यावेळी केले. संधी मिळाली तेव्हा महिलांनी नेहमीच प्रत्येक क्षेत्रात स्वत:ला सिद्ध केले आहे, असे ते म्हणाले.
भारतीय सर्वच क्षेत्रात स्वत:ला नेतृत्व म्हणून सिद्ध करत असल्याचे निरीक्षण नोंदवत, जागतिक स्तरावर भारताच्या उदयाची मोठ्या प्रमाणावर दखल घेतली जात असल्याचे त्यांनी सांगितले. धार्मिक असहिष्णुतेच्या मुद्द्यालाही त्यांनी स्पर्श केला. धर्म ही वैयक्तिक बाब आहे. एखादा आपल्या धर्माचा अभिमान बाळगू शकतो, त्या धर्माचे पालन करु शकतो, मात्र कोणालाही इतरांच्या धार्मिक श्रद्धांचा अवमान करण्याचा अधिकार नाही. तसे करु नये असे आवाहन नायडू यांनी केले. धर्मनिरपेक्षता आणि इतरांच्या विचारांप्रती सहिष्णुता हा भारतीय मूल्यांचा मुख्य गाभा आहे. काही तुरळक घटना, अनेकत्ववाद आणि सर्वसमावेशकतेच्या मूल्यांप्रती भारताची बांधिलकी कमी करू शकत नाहीत यावर त्यांनी भर दिला.
कार्यक्षेत्रे झपाट्याने बदलत असल्याचे निरीक्षण नोंदवत, कृत्रिम प्रज्ञेपासून ते माहिती  विश्लेषणापर्यंत विद्यार्थ्यांच्या कौशल्यांचा विकास करण्यावर लक्ष केंद्रित करायला हवे. त्यादृष्टीने शिक्षणासाठी भविष्यवेधी दृष्टिकोन स्वीकारण्याच्या महत्त्वावर त्यांनी भर दिला. "प्रभावी संभाषण कौशल्ये असणे तितकेच महत्त्वाचे आहे," याकडेही त्यांनी लक्ष वेधले.
करिअरचे नवनवे पर्याय आणि अगदी प्रस्थापित पर्यायांसाठी कर्मचाऱ्यांना आता विविध क्षेत्रांमध्ये व्यापक ज्ञान असणे आवश्यक आहे. तरुणांना केवळ त्यांच्या क्षेत्रातील सखोल ज्ञान असून भागणार नाही तर इतर विषयांच्या मूलभूत ज्ञानाबाबतही त्यांनी सुसज्ज असायला हवे असे ते म्हणाले.
न्याय्य, समता असलेल्या समाजाच्या निर्मितीसाठी शिक्षण हे सर्वात शक्तिशाली साधन आहे. शैक्षणिक संस्थांनी, तरुणांना योग्य कौशल्यांनी सुसज्ज करून केवळ रोजगारक्षमच नव्हे तर नव भारताच्या विकासाच्या यशोगाथेचे अग्रदूत म्हणून घडवावे असे आवाहन त्यांनी केले.N.Chitale/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135